Αγκντ

Η Αγκντ (γαλλικά και οξιτανικά: Agde) είναι γαλλική κοινότητα στο νομό του Ερώ, στη διοικητική περιοχή της Οξιτανίας. Οι κάτοικοί του είναι γνωστοί ως Αγκατουά (γαλλικά: Agathois). Είναι το μεσογειακό λιμάνι του Καναλιού του Μιντί.

 Η Αγκντ βρίσκεται στον ποταμό Ερώ, 4 χλμ. από τη Μεσόγειο Θάλασσα και 750 χλμ. από το Παρίσι. Το Κανάλι του Μιντί συνδέεται με τον Ερώ στο Agde Round Lock («L'Écluse Ronde d'Agde»), ακριβώς πάνω από την Αγκντ και ο Ερώ ρέει στη Μεσόγειο στο Le Grau d'Agde. Η Αγκντ (525 π.Χ.) είναι μια από τις παλαιότερες πόλεις της Γαλλίας, ακριβώς πίσω από τη Μπεζιέ (575 π.Χ.) και τη Μασσαλία (600 π.Χ.). Η Αγκντ (Agathe Tyche, «καλή τύχη») ήταν μία ελληνική αποικία του 5ου αιώνα π.Χ. που ιδρύθηκε από τους Φωκαείς από τη Μασσαλία. Το σύμβολο της πόλης, το χάλκινο άγαλμα «Ο Έφηβος της Αγάθης», του 4ου αιώνα π.Χ., που ανασύρθηκε από την κοίτη του Ερώ, ενώθηκε το Δεκέμβριο του 2001 με δύο Πρώιμα Αυτοκρατορικά Ρωμαϊκά χάλκινα αγάλματα, ενός παιδιού και του Έρωτα, που πιθανότατα προορίζονταν για μία βίλα στη Ναρβονική Γαλατία, όταν χάθηκαν σε ένα ναυάγιο. Στην ιστορία της Καθολικής Εκκλησίας στη Γαλλία, το Συμβούλιο της Αγκντ πραγματοποιήθηκε στις 10 Σεπτεμβρίου 506 στην Αγκντ, υπό την προεδρία του Caesarius of Arles. Παρευρέθηκαν τριάντα πέντε επίσκοποι και οι σαράντα επτά αυθεντικοί κανόνες του αφορούσαν την «εκκλησιαστική πειθαρχία». Ένας από τους κανόνες (ο έβδομος), που απαγορεύει στους εκκλησιαστικούς να πωλούν ή να αποξενώνουν την ιδιοκτησία της εκκλησίας από την οποία παίρνουν τα προς το ζην, φαίνεται να είναι η αρχαιότερη αναφορά στο μεταγενέστερο σύστημα των αξιωμάτων. Η Αγκντ είναι γνωστή για το χαρακτηριστικό μαύρο βασάλτη που χρησιμοποιείται στα τοπικά κτίρια, όπως ο καθεδρικός της Αγκντ, που χτίστηκε τον 12ο αιώνα για να αντικαταστήσει ένα κτήριο των Καρολιδών του 9ου αιώνα, που χτίστηκε στα θεμέλια μιας ρωμαϊκής εκκλησίας του 5ου αιώνα. Ο επίσκοπος Guillaume οχύρωσε τον περίβολο του ναού και τον ενίσχυσε με ένα ακροπύργιο 35 μέτρων. Το 1857 κατεδαφίστηκε ο ρωμαϊκός σκεπαστός διάδρομος του καθεδρικού ναού. Εικάζεται ότι ιδρύθηκε εβραϊκή κοινότητα στην πόλη γύρω στον 6ο αιώνα μ.Χ.. Κατά τη διάρκεια του συμβουλίου της Αγκντ, που συγκεντρώθηκε από την καθολική εκκλησία το 506 μ.Χ., απαγορεύτηκαν στους χριστιανούς λαϊκούς και εκκλησιαστικούς να τρώνε με τους Εβραίους ή να τους φιλοξενήσουν. Αυτή η απαγόρευση υποδηλώνει ότι οι Εβραίοι της πόλης είχαν καλές σχέσεις με τους γείτονές τους. Θεωρείται επίσης ότι η εβραϊκή κοινότητα δεν ήταν ποτέ μεγάλη, δεδομένου ότι δεν κατείχε νεκροταφείο και έθαβε τους νεκρούς της στο Μπεζιέ, τρία μίλια μακριά.Το εβραϊκό όνομα της πόλης ήταν Agdi ή Akdi (אגדי). Κατά τη διάρκεια του Β 'Παγκοσμίου Πολέμου, περίπου δύο χιλιάδες Εβραίοι από τη Γερμανία και την Αυστρία, στάλθηκαν σε ένα στρατόπεδο εργασίας κοντά στην πόλη, όπου οι περισσότεροι απελάθηκαν στις 24 Αυγούστου 1942. Η Αγκντ έχει ένα ποδοσφαιρικό σύλλογο, ΡΚΟ Αγκντ, που παίζει στο Stade Louis Sanguin.Επίσης, υπάρχει μία ομάδα ράγκμπι, Rugby Olympique Agathois Αρχειοθετήθηκε 2019-06-13 στο Wayback Machine. (ROA), που παίζει στο γαλλικό πρωτάθλημα Federale 1. Καπ ντ'Αγκντ, το παραθαλάσσιο θέρετρο της Αγκντ Αρχαία Επισκοπή της Αγκντ Κατάλογος ελληνικών τοπωνυμιών Κοινότητες του Ερώ INSEE (Γαλλικά) Αγκντ (επίσημος ιστότοπος) Αρχειοθετήθηκε 2009-04-30 στο Wayback Machine. (Γαλλικά) Η Αγκντ έχει ένα από τα μεγαλύτερα φυσιολατρικά κέντρα της Ευρώπης Αρχειοθετήθηκε 2021-03-11 στο Wayback Machine. Richard Stillwell, ed. Εγκυκλοπαίδεια των Κλασικών Τοποθεσιών του Princeton, 1976: "Αγκάθα (Άρντε) Χερούτ, Γαλλία" Πρόσφατη υποθαλάσσια εύρεση χαλκού